Zhantas/Cleaned-Kyrgyz_Wikipedia huggingface dataset:
Идирис Айтбаев

Идирис Атабаев — Кыргызстандык төкмө акын, 2014-жылы Ош шаарында өткөн кыргыз-казак айтышында биринчи жолу сахнага чыгып, ошондон тарта калың элге төкмө акын катары аты таанылган. 2017-жылдын 5-сентябрында резиденцияда кыргыз-өзбек президенттеринин жолугушуусунда чек ара маселеси жөнүндө төгүп ырдаганы үчүн Өзбекстандын президенти Шавкат Мирзийоев акынга үй жана унаа белек кылган. Төкмө акын бир канча тилде эркин төгө алат. Алар кыргыз, казак, орус, англис, өзбек, түрк, араб, тилдери. 
Акын азыркы учурда Египеттин борбору Каир шаарында илим алып жатат
 Өмүр баяны 
Идирис Атабаев 1985-жылы 12-январда Өзбек ССРнин (Өзбекстандын) Анжыян облусуна караштуу Коргон-Төбө районундагы Намуна деген кыргыз айылында төрөлгөн. Үй-бүлөдө 4 бир тууган, 2 уул, 2 кыз. Атасы жөнөкөй колхозчу, апасы мектепте пол жууп иштеген. СССР таркагандан кийин ачкачылык, оор заманды баштарынан өткөргөн. Комузду, тоону теледен гана көрүп, "тоонун үстүндө бассам, комуз чертсем" деген тилек менен чоңойгон. 2003-жылы мектепти аяктап, Кыргызстандын Ош шаарына, Кыргыз-Өзбек университетине окуу үчүн көчүп келет. 3-курста окуп жатканда Кыргызстанда калууну чечет. Документтерин тапшырып, 6 жыл дегенде - 2009-жылы Кыргыз Республикасынын жарандыгын алган. Ошол эле жылы үйлөнөт. 

 Чыгармачылыгы 
Идирис Атамбаев 2005-жылы студент кезинде Ош шаарында биринчи жолу айтыш өтүп, Жеңишбек Жумакадыр, Аалы Туткучев сыяктуу төкмө акындардан алгачкы жолу эргүү алат. Ошондон тарта акындык өнөргө кызыгуусу пайда болот. Бирок, ага чейин деле калем шилтеп, жазма акын катары ырларды жаратып жүргөн. 2006-жылдан бери карай акындыкка өз алдынча аракет кылып даярдана баштайт. 2008-жылы окууну аяктап, Бишкекке жумуштап жумуш боюнча барып, устаты Жеңишбек Жумакадырдын үйүндө коноктоп, ал кишенден акыл-кеңеш, батасын алат.Көп өтпөй 2009-жылы Ошко жумуш табуу үчүн кайра кайтат. 2014-жылы Ош шаарында «Диалог» платформасы уюштурган эл аралык казак-кыргыз айтышына катышып, биринчи жолу сахнанын айтыш аренасында өнөрүн тартуулайт. 

Идирис Атабаев 2017-жылы Казакстандык акын Айбек Калиев менен айтышуу учурунда бир канча тилде төккөн. 6 тилде төгүү маселеси коомчулукта чоң резонанс жаратып, кайчы сын-пикир айткандар болгон. 

«Башка тилде төгүү маселесин тарых бетин барактап отуруп кезиктирдим. Токтогул атабыздын Сибирде орусча төгүп, Андижан аралап келе жаткан кезде өзбекче төгүп ырдаганы тарых бетинде калган. Кесибим -англис тили мугалими. Мындан улам, өзүм билген тилдерди кошуп орусча, өзбекче, түркчө, англисче, казакча кошуп төгүп койдум. Чынында бул төкмөлүк өнөрдө жаңылык эмес. Муну буга чейинки улуу аталарыбыз жасап келген» Идирис Атабаев.

 Булактар
Топинамбур

Топинамбу́р же Жер алмуруту  — көп жылдык өсүмдүк 

Топинамбур аталышынын келип чыгышы бразилиялык тупинамба аттуу индейлердин уруусуна байланыштуу деп айтылат. Ошол индейлер өстүргөн өсүмдүк (жашылча) 16-кылымда Францияга, кийинчерээк Англияга алынып келинип өстүрүлүп, кийин башка өлкөлөргө таркаган. мекени – Америка.
Биологиялык мүнөздөмөсү 
Боюнун бийиктиги – 40 сантиметрден 4 метрге чейин. Күн карамага окшош өсүмдүк. Тамырында картошкага окшош жашылча (өңү ак, сары, сыя-көк, кызыл) түйүлөт. Даамы шалгамга окшоп кетет. Жер тандабай өсө берет. Учурда дээрлик бардык өлкөлөрдө, анын ичинде Кыргызстанда өстүрүлөт

Топинамбур жашылчасынын курамында белок, минералдык туздар, инулин, фруктоза, микроэлементтер, B жана C витамини, каротин бар.
Ашканада 
Андан чипсы, котлет жасашат, кууруп жешет, салатка кошушат. Куурулганы жана отко көмүп бышырылганы таттуу картошканын даамын берет. Кургатып, майдалап ун алышат. Топинамбурдун сабагы менен жалбырагынан мал үчүн тоюттарды даярдашат. Өнүккөн өлкөлөрдө спирт жана целлюлоза алынат.

200px|Топинамбур мөмөсү

Медицинада
Кант диабети, жүрөк оорулары жана башка ооруларга, ошондой эле семирип кетпөө үчүн да колдонулат. Дени сак адамдын 1 суткада кантты колдонуу өлчөмү – 50 грамм, бирок көпчүлүк элдер нормадан өткөрүп жиберишет, андыктан канттын (сахароза) ордун фруктоза менен алмаштыруу сунушталат. Фруктоза организмге бат сиңет, кандагы канттын өлчөмүн жогорулатпайт, холестеринди азайтат. Рактын жана бөйрөктөгү таштын пайда болуусунун алдын алат, боордун жана ичеги-карындын иштешин жакшыртат. Фруктозанын булагы – бул топинамбур. Анын 100 грамм азыгында 61 килокалорий бар. Демек, семиртпейт. Андыктан азыр дүйнөдө диабетиктер жана туура тамактанууну колдогондор үчүн топинамбурдан атайын азыктар чыгарылат. Диабетиктер мындай азыктарды жеп-ичүү менен инсулинди алууну азайтышат. Бул илимде далилденген. Мисалы, уну кант ордуна момпосуйларга, токочторго кошулат. Тромбофлебит оорусу менен жабыркагандар жесе алардын каны суюлат, тазаланат.
Насыбай

thumb|Насыбай сатуудагы көрүнүшү

Насыбай же Насывай (ошондой эле наспай, насвай, нас, нац, нос, айс ж.б аталыштары бар; ; ), (ناس; на́с) же (نسوای; насвай) — Тамеки өсүмдүгүнөн жасалган, тамеки кошулмаларынын түтүнсүз колдонулган бир түрү, аны Орто Азия Өлкөлөрүндө, Тажикстан, Түркмөнстан, Ооганстан , Кыргызстан, Өзбекстан, Казакстан өлкөлөрүндө кеңири колдонулат, ошондой эле, Иранда, Пакистанда, Индияда, Орусияда, Казакстандын түштүгү жана Кытайдын батышында да колдонулуп келет.

Учурда Түркмөнстанда насыбайды жасоого жана сатууга тыюу салынган. Насыбай тамеки өсүмдүгүнөн жасалгандыктан, организмдин никотинден көз каранды болуусуна алып келет. Ошондой эле аны чегүү тиш, ичеги-ашказан оорулары жана ооз көңдөйүнүн рагына алып келиши мүмкүн. 
Курамы жана даярдалышы
thumb|Насыбай
 Наcыбай жасалчу тамеки кадимки тамекиден жапыз өсөт. Алгач парникте көчөтү өстүрүлүп, кийин талаага тигилип, 100 күндүн ичинде бышат.
 Бышкандан кийин жалбырактары үзүлүп үйгө алынып келинип, көлөкө жерде кургатылат. Күнгө кургатса саргайып кетет. Андан соң кургатылган жалбырактар тегирменде ундай болуп тартылат.
 Насыбай жасоодо тамеки жалбырагынан тышкары жыгач отундун күлү, тоодо өскөн үлкөн (эл арасында ширеч деп да айтылат) чөптүн тамыры, суу, акиташ кошулат

Шилтемелер 
Категория:Тамеки
Аладдин (тасма 2019)

«Аладдин»  — Аладдиндин шумдуктуу окуялары жөнүндөгү Гай Ричинин тасмасы, ошондой эле 1992-жылы тартылган, аталышы бир Аладдин мультфильминин киноадаптациясы болуп эсептелет.

Дүйнөлүк бет ачаары 2019-жылы 13-майда Иорданияда болуп, ага Али бин аль-Хусейн жубайы Рим аль-Али менен катышкан.

Тасманын бет ачаары Америка Кошмо Штаттарында 2019-жылы 24-майда, , ал эми Кыргызстанда жана Орусияда — 23-майда болгон.

 Мазмуну 
 Каармандарда 

 Эскертмелер 

 Шилтемелер 
 
 

Категория:Аладдин
Категория:Дисней тасмалары
Чон Ми Сон

Чон Ми Сон — Түштүк Кореялык актриса. 
Өмүр баяны 
Чон Ми Сон 1970-жылы 7-декабрда Сеул шаарында туулган. 1986-жылы биринчи жолу сериалга тартылган. Актриса 20га чукул тасма, 50гө жакын сериалдарда роль жараткан. Алардын арасында "Таң калычтуу үй-бүлө", "Чикагодон алынган жазуучу машина", "Желмогуздун күзгүсү", "Айдын кучагындагы Күн" сериалдары бар. Ал 2006-жылы Пак Сан Хун аттуу операторго турмушка чыккан. Алардын бир уул жана бир кызы бар.
Өлүмү 
2019-жылы 29-июнда Түштүк Кореялык актриса Чон Ми Сон 48 жашында өзүн-өзү асып каза болгон. Анын жансыз денеси Жонжу шаарындагы мейманканадан табылган. Актрисанын жансыз денесин анын тааныштарынын бири мейманканадагы жуунуучу бөлмөдөн тапкан. Ал полиция жана "Тез жардамды" чакырган, бирок анын каза болгону аныкталып. Актриса өзүн-өзү асып алгандыгы маалымдалган.29-июнда күндүз жана кечинде Чон Ми Сондун катышуусунда Жонжу шаарында пьеса коюлмак. Окуяга байланыштуу пьесанын күндүзгү сеансы коюлбай турган болуп. Ал эми кечки сеанска анын ордуна башка актриса чыгарылган 

Тасмаграфиясы
Шилтемелер
Астероид күнү

Астероид күнү же Астероиддин эл аралык күнү — Ар жылы, 30-июнда белгиленүүчү майрам. Бул күн Бириккен Улуттар Уюмунун Башкы Ассамблеясынын 2016-жылдын 6-декабрындагы резолюциясында майрам деп жарыяланган. Дал ушул датанын майрам катары белгиленишинин себеби - 1908-жылдын ушул күнү Тунгус метеорити Жер планетасы менен кагышып, бул окуя тарыхтагы масштабдуу кырсыктардын катарын толуктаган. Окумуштуулардын пикиринде Күн системасында өлчөмү 1 чакырымдан ашкан 2 миллионго жакын астероид бар болушу мүмкүн. Алардын көбү Марс жана Юпитер планеталарынын ортосундагы уюлда топтолгон. Жер бардык белгилүү болгон астероиддерден чоң болгонуна карабай алар планетабызга чоң коркунуч туудуруп келет. Эгерде Жер планетасы өлчөмү 3 чакырымдан ашкан астероид менен кагышса, цивилизация жок болуп кетиши мүмкүн.
Икрамжан Илмиянов

Икрамжан Илмиянов — Мамлекеттик жана коомдук ишмер, Көк-бөрү федерациясынын президенти.Бир нече жылдар бою "Кыргызавтомаш" жана "Электротехник" акционердик коомдорунда айдоочу болуп иштеген жана ошондой эле мурдагы президент Алмазбек Атамбаевдин айдоочусу жана кеңешчиси катары белгилүү. Экономист адистиги боюнча И.Арабаев атындагы Кыргыз мамлекеттик университетин бүтүргөн. 
 Өмүр баяны 
1-июль 1975-жылы Икрамжан Илмиянов Баткен облусунун Лейлек районунун Катраӊ айылында туулган.

 2009-2010-жылдары "Медиа-Форум" ачык акционердик коомунда экономист;
 05.2010-07.2011 – Убактылуу өкмөттүн төрагасынын биринчи орун басарынын жардамчысы; 
 12.2010-12.2011 – Кыргыз Республикасынын премьер-министринин жардамчысы;
 12.2011-10.2012 – Кыргыз Республикасынын президентинин аппаратынын жетекчисинин орун басары;
 11.2012-04.2015 – Кыргыз Республикасынын президентинин аппаратынын жетекчисинин биринчи орун басары;
 2015-жылы Президент Алмазбек Атамбаевдин кеңешчиси болуп иштеген;
 2017-жылы апрель айында Көк-бөрү федерациясынын президенти болуп дайындалган;
"Мамлекеттик кызматтын 2-класстагы кеӊешчиси" класстык чини бар. 7 бир тууган. Бир иниси райондук салык кызматкери болуп иштейт, калгандары жеке ишкердик менен алектенет. Үй-бүлөлүү, 5 баланын атасы.
Пекин-Дасин (аэропорт)

Пекин Дасин эл аралык аба майданы  — Кытай Эл республикасынын Пекин шаарындагы жарандык аба майданы. Курулуш иштери 2016-жылы март айында башталган. Курулушка 60 миллиард доллар жумшалган. Аэропорт 30-сентябрдан тарта иштеп баштайт. Анын жалпы аянты - 1 миллион чарчы метр. Анда төрт учуп-конуучу тилке жайгашып, жылына 620 миң рейс кабыл ала алат. "Дасин" аэропорту дүйнөдөгү эң ири эл аралык аэропорт-хаб катары таанылды. Анын темирден жасалган чатырына 25 футбол аянтчасы батат.
Анна Снаткина

Анна Снаткина (төр. 13-июль 1983, Москва, РСФСР, СССР) — Орусиялык актриса .
 Өмүр баяны 
Анна Снаткина 1983-жылы 13-июлда Москва шаарында төрөлгөн. Ата-энеси жөнөкөй авиакуруучулар болушкан. Атасы Аннаны 4 жашынан баштап спорттун алгач гимнастика бөлүмү­нө, кийинчерээк аэробика бөлүмүнө машыгууга берген. Анна 13 жыл спорт менен алектенген. Ал эми кино багытына өткөндөн кийин спорт Аннанын жашоосунда жөн гана хобби катары кала берген.8-классты аяктагандан кийин театр багытына кадам таштайт. Анткени, ошол учурда эле Анна мектеп окуучусу болгонуна карабастан кичинекей балдарга аэробикадан машыктыруучу болуп да эмгектенген. Театрга жана киного болгон кызыгуусу артып, алгач искусстводон курстарга катышып жүргөн болсо, кийинчерээк кинематография институтунан билим алган.
Мындай атак-даңкка жеткенге чейин студент кезинде дагы бир топ кыйынчылыктарды көргөн.
Экинчи курстун аягында болсо Анна Снаткинага “Московская сага” сериалындагы Е.Градованын ролун аткаруу сунушу түшкөн. Мындан көп узабай эле 2003-жылы Нина Стасованын ролу менен “Участок” сериалына тартылган. Ушундай жол менен кинодогу тушоосу кесилип, 2005-жылы “Обреченная стать звездой” телесериалында Женя Азарина болуп, популярдуулуктун чокусун багындырган. Андан тышкары, “Вызов” (Катя), “Аэропорт” (Маша Снегирева), “Боец” (Виктория Варшавская), “Я не вернусь” (Катя, Маша эгиз кыздар) кинолорунда баш каармандардын ролун жараткан. Ал эми Анна Снаткинаны көпчүлүк “Татьянин день” сериалынан кийин жакшы таанып калган.
 Тасмаграфиясы 
 Шилтемелер
19-июнь

19-июнь — Григорий календары боюнча 170-күнү (толук жылда 171), жылдын аягына чейин 195 күн бар.

 Майрамдар 
 1910 - дүйнөдө биринчи жолу Америкада Спокане шаарында аталар күнү майрамдалды.
 Окуялар 

 

 
 1865 - Авраам Линкольндын кара кулдарга эркиндикти жарыялагандыгына карабастан бул чечимге баш ийбеген Тексас аймагына аскердик бөлүктөрдүн кириши жана президенттин буйругун окушу менен АКШда кулчулук толугу менен жоюлду.
 1934 - Иран шахы Рыза Пехлеви менен Ататүрк биринчи түрк операсы Өзсойду Анкара Халкевинде көрүштү. Бул чыгарма Иран шахынын Түркия сапарында сахнага чыгаруу үчүн ирандыктардын белгилүү «Шейхнамесинен» алынуу менен даярдалган.
 1973 - «Дүйнөлүк сүйүү» биримдиги медалы «Сев кардеши» жана «Хаят байрам олса» аттуу ырлары менен Шенайга берилди.
 Төрөлгөндөр 

 Каза болгондор 

 1973 - жомоктор, көлөкө оюндары, дастандар, көчмөндөр фольклору тууралуу иликтөөлөрдү жүргүзгөн түрк адабият тарыхчысы жана элдик билим иликтөөчүсү Тахир Алангу каза болду.
20-июнь

20-июнь — Григорий календары боюнча 171-күнү (толук жылда 172), жылдын аягына чейин 194 күн бар.

 Майрамдар 
2001 - «Бүткүл дүйнөлүк качкындар күнү»

 Окуялар 

 

 
 1840 - америкалык ойлоп тапкыч, портрет жана тарых сахнасынын сүрөтчүсү Самуэль Морсе телеграфтын патентин алды.
 360-жылы 15-октябрда чиркөө катары курулган Айя-София 404-жылы 20-июнда чыккан көтөрүлүштөрдө өрттөлдү.
 1938 - Мустафа Кемаль Ататүрк Самсунга барып жана Боштондук согушун баштаткан күн катары кабыл алынган 19 - май 3466 – номердеги мыйзам менен Улуттук майрам катары кабыл алынды.
 Төрөлгөндөр 

 Каза болгондор 
 1933 -аялдардын добуш берүү укугу жана мүмкүнчүлүк теңдиги сыяктуу темаларда саясаттарды чыгарган, немис саясатчы жана аял укуктарын жактоочу Клара Цеткин сүргүндө жүргөн Москвада дүйнөдөн кайтты.
 1997 - элдик ырлардан пайдаланып заманбап ыр жазган, ырларында өлкө, адам жана табият сүйүүсүн тема кылып алган түрк акыны Жахит Күлеби каза болду.
Көк бөрү — 2018 Дүйнөлүк көчмөндөр оюндарында (Плей-офф)

Катышуучулар 
Тайпасы Курама командасыAB Москва (РФ) C D 
 Торчо

Финал 
 Оюн № 15. Кыргызстан — Өзбекстан 

{| width="100%"
|valign="top" width="40%"|
 Арбат1Марлис КойгелдиевАхлес2 Айбек Темирбаев Атаман 3 Кубаныч Султан уулу Алай4 Таштемир Майлышбаиев Барон 5Эрлан Төлөбеков? 6 Аскат Аскаров Лидер 7 Рустам Тыналиев Грозный 8Уланбек Масакеев Аккуш9 Чубак Нурманбет уулу Бойка 10 Манас Ниязов Тарнадо 11Нуржан Мелисбек уулу Каракуш 12Сейитбек Анарбек уулу Кошумча оюнчулар: 13Канат Сыдыков (к) ПЗ 5Ян Беднарек ПЗ 23Давид Ковнацкий Главный тренер:Адам Навалка
|valign="top"|300px
|valign="top" width="50%"|

{| width="100%"
|valign="top" width="40%"|
 Малыш1Жаныкул Умаров Кал 2 Обид Хайдаров Айсары 3 Ихтиёр ТолиповКачок4 Шерали Беккулов (к) Арчатору 5Камалдин УсмоновТроя6 Уязхулжа Усейнов Токмок 7 Мирсыдык МиркыдыровМесси 8Извосар Азимов Чийкашка9Зохиджон Букабаев Шмит 10 Заман ТуймабековПервый 11Салим Собиров? 12Умид ХолтураевЗапасные:Защ 18Бартош Берешиньский ПЗ 5Ян Беднарек ПЗ 23Давид Ковнацкий Главный тренер:Адам Навалка

1-тайм 
 1. Рустам Тыналиев 01:07
 2. Кубаныч Султан уулу 03:02
 3. Аскат Аскаров 04:16
 4. Нуржан Мелисбек уулу 05:03
 5. Сейитбек Анарбек уулу 06:11
 6. Аскат Аскаров 07:15

Игрок матча:
Мбай Ньянг (Сенегал)

Помощники судьи:
Язер Тулефат (Бахрейн)
Талеб Аль-Марри (Катар)
Резервный судья:
Аль-Джассим Абдулрахман (Катар) 
Видеопомощник арбитра:
Артур Диас (Португалия)
Ассистенты видеопомощника арбитра:
Эрнан Майдан (Аргентина)
Тьяго Бруно Лопес Мартинш (Португалия)
Вилтон Сампайо (Бразилия)
Мулан (тасма 2020)

«Мулан»  — АКШнын драма жанрындагы тасмасы. режиссёру Ники Каро. Мулан алгачкы жолу 1998-жылы мультфильм катары “Walt Disney Pictures” компаниясы тарабынан тартылган. Башкы каармандын ролунда Лю Ифэй, Ал эми кытай императорунун ролун Жет Ли аткарган. 

Тасманын дүйнөлүк бет ачаары 2020-жылы 7-мартка белгиленген.
Мазмуну 
Каармандарда 

Эскертмелер 

Шилтемелер 
 

Категория:Дисней тасмалары
Категория:АКШнын фэнтези жанрдагы тасмалары
Категория:Аңглис тилиндеги тасмалар
Категория:АКШнын 3D тасмалары
Хуа Мулан

Хуа Мулан  — Кытайлардын легендасына айланган жоокер кыз. Анын тарыхта болгону же ойлонуп табылган кейипкер экени ушул күнгө чейин талаш. Кантсе да эр жүрөк кыздын баяны дүйнө жүзүндө кичинекейлердин сүйүктүү каарманына айланган. Жоокердин жалгыз кызы болуп чоңойгон Хуа Мулан оорукчан атасынын ордуна согушка жөнөп кетет. Ошол учурларда кытайлар көчмөн уруулар менен тез-тез согушуп турушкан. Ошол кездеги аскер тартибине ылайык, аскерлердин арасында аялзаты бар болсо башы алынат деген мыйзам бар болгон. Кыз экенин жашырып, өзүн жоокер жигиттей алып жүргөн Хуа Мулан согуш талаасында болуп көрбөгөндөй эрдик көрсөтөт. Аскердик тактикасы менен оозго алынып, генералдык чинге жетет.
Алита: Согуш периштеси

«Алита: Согуш периштеси»  — Американын уруш-согуш жанрындагы киберпанк элементтери менен тартылган көркөм тасмасы. Режиссёру Роберт Родригес, башкы каармандарда: Роза Салазар Кристоф Валц Женнифер Коннелли

Тасма кеңири сатыкка 2019-жылы 14-февралда АКШда чыккан, ошондой эле бет ачаары 2019-жылы 31-январда Лондондогу Лестер-Сквер театрында (Leicester Square Theatre) ал эми Кыргызстанда 14-февралда болгон. Кээ бир өлкөлөрдө тасма сатыкка эртерээк чыккан, 5 — 13-февраль аралыгында (Мисалы, Малайзияда — 5-февраль, Филиппиндерде — 6-февраль, Орусияда 7-февраль, Германияда жана Данияда — 13-февраль).
 Мазмуну 
 Каармандарда 
 Роза Салазар — Алита
 Кристоф Валц — доктор Дайсон Идо
 Женнифер Коннелли — доктор Кирен
 Махершала Али — Вектор
 Эдвард Нортон (титрде көрсөтүлбөгөн) — Нова
 Эд Скрейн — Запан
 Жеки Эрл Хейли — Гревиш
 Кайан Жонсон — Хьюго
 Мишель Родригес — Гелда
 Эйса Гонсалес — Ниссиана
 Лана Кондор — Койоми
 Хорхе Лендеборг кенже — Танжи
 Идара Виктор — Герхаддын эжеси 
 Марко Сарор — Ажакутти
 Элль Ламонт
 Леонард Ву — Кинуба
 Жефф Фэйи — Мактиг
 Рик Юн — мастер Клайв Ли
 Каспер Ван Дин — Амок

 Музыкасы 

 

 Эскертмелер 
 
 Шилтемелер 

Категория:АКШнын 2019-жылдагы тасмалары
Категория:2019-жылдагы фантастикалык тасмалар
Категория:Gunnm
Категория:Киберпанк жанрындагы тасмалар
Категория:20th Century Fox тасмалары
Категория:IMAX тасмалары
Категория:АКШнын илимий фантастикалык тасмалары
Категория:АКШнын 3D тасмалары
Категория:Аңглис тилиндеги тасмалар
Категория:Ырлар
Екатерина Климова

Екатерина Климова (төр. 24-январь 1978, Москва, РСФСР, СССР) — Орусиялык актриса, Мектепти аяктаган соң М.С.Щепкин атындагы жогорку театралдык училищеге тапшырып, аны 1999-жылы кызыл диплом менен аяктаган. Ошондон тартып Екатерина Климованын актёрлук карьерасы башталган. Ал “Байкуш Настя”, “Антикиллер”, “Качуу”, "Биз келечектенбиз" тасмалары аркылуу белгилүү болгон.
Пути Кайсар Михара

Пути Кайсар Михара – австриялык таймаш искусствосунун чебери, бийчи жана актриса. Пути Михара 1986-жылы 28-апрелде Паданг шаарында (Батыш Суматра) туулган. 1989-ж. атасы менен Индонезиядан Австрияга барган. Пути орто мектепти Венада аяктаган.

Интернет шилтемелер
 Pendekar Puti Kaisar-Mihara. 
 

Категория:Индонезия
Догдурбек Нургазиев

Догдурбек Нургазиев (төр. 28-март, 1955 Кызыл-Суу, Ысык-Көл облусу - 9-август, 2019, Бишкек, Кыргызстан) — Кыргыз эл сүрөтчүсү, 

Чыгаан сүрөтчү 2001-жылы маданиятка эмгек сиңирген ишмер, 2011-жылы Кыргыз Эл сүрөтчүсү мамлекеттик наамдарына, 2011-жылы профессор илимий даражасына арзыган. Т. Садыков атындагы Көркөм сүрөт академиясынын жана Сүрөтчүлөр союзунун мүчөсү болгон.

 Өмүр баяны 
1955-жылы 28-март күнү Ысык-Көл облусунун Жети-Өгүз районундагы Чоң Кызыл-Суу айылында туулган. 1978-жылы Фрунзедеги көркөм сүрөт окуу жайын, 1985-жылы Москвадагы В. И. Суриков атындагы көркөм сүрөт институтун, 1997-жылы Көркөм сүрөт академиясынын аспирантурасын бүтүргөн. 
 Көргөзмөлөрү 
Анын сүрөттөрү бир топ эл аралык көргөзмөлөргө коюлган. 1985-жылдан бери республикалык жана эл аралык көргөзмөлөрдүн катышуучусу (Германия, Иран, Казакстан, Кытай, Конго, Люксембург, Малайзия, Өзбекстан, Орусия, Түркия, Франция, Швейцария, Жапония жана башка). 

Өздүк көргөзмөлөрү: 
 "Тоолор" (1996-жылы), 
 "Тоолор симфониясы" (2002-жылы Г. Айтиев атындагы Кыргыз улуттук көркөм искусство музейинде); * *, * "Улуттар дворецинде" (2000-жылы Женева шаарында); 
 Кыргыз Республикасынын эгемендүүлүгүнүн 10 жылдыгына арналган сүрөттө көргөзмөсү (1996-жылы Дубайда); 
 "Купуя жаңырык" (2003-жылы Астана шаары); 
 "Кыргыз жаратылышы" (2008-жылы Парижде). 
 Каза болушу 
Кыргыз Эл сүрөтчүсү, профессор Догдурбек Нургазиев 64 жашында дүйнө салган. Ал 9-августта катуу оорудан улам көз жумган.Маркумду акыркы сапарга узатуу 10-августта саат 11:00дө Бишкек шаарындагы Горький көчөсү менен кесилишкен Оренбург туюк көчөсүндөгү №13 үйдө болгон
Орозакунов Аскарбек

1925 - жылы 15 - июнда Тянь - Шань районуна караштуу Куланак айылында төрөлгөн. Орто мектепти бүтүргөндөн кийин 1942 - жылы согушка чакырылган. Пенза шаарында согушка даярдалып 1942 - жылдын аягында биринчи Украина фронтуна кабыл алынып, согушка кирген. 1943 - жылдын аягында катуу жарадар болуп, 1944 - жылы Куланак айылына кайтып келген. Согуштагы эрдиги үчүн I, II, III даражадагы "Кызыл жылдыз" ордендери менен сыйланган жана 6 медалдары бар.

1945 - жылдарда Преживалдагы алты айлык бух - учёт курсун бүтүрүп, Куланак колхозунда бухгалтер болуп, 1946 - жылдарда Тогузторо районунда рай.фин бөлүмүндө начальник болуп иштеген. 1950 - 1954 - жылдарда Куланак районунда инструктор болуп, 1954 - 1960 - жылдарда Куланак айылындагы Димитров колхозунда башкы бухгалтер, 1960 - 1970 - жылдарда ушул эле колхоздо башкарма, парткомдун башчысы. 1970 - 1975 жылдарда Кыргыз Мамлекеттик Университетинин экономика факультетин бүтүргөн. Башкы бухгалтер, башкы экономист кызматтарында иштеген. 1987 - жылы ардактуу эс алууга чыккан. Пенсиядан кийин Куланак айылындагы Учкун сельсоветинин председатели болуп 1989 жылга чейин иштеген. 10 уул, 3 кыздын атасы. 1989 - жылдарда Куланак колхозунда юрист болуп иштеп турган. 1992 - жылы 1 апрелде каза болгон.
Мураталиев Багышбек

1920 - жылы 9 - январда Куланак айылында төрөлгөн. Куланак айылында мектепти бүтүргөндөн кийин, Кочкор айылында тех.училищанын 6 айлыгын бүтүрүп,колхоздо механизатор болуп иштеген. 1939 - 1940 - жылдар Советтик армиянын катарына чакырылган. Ростов шаарынын айланасында аскердик кызматын аткарып жүргөн. 1941 - жылы согуш башталганда 1 дивизияны бүт бойдон темир жолду бойлоп ыраакы чыгышка качуу жөнүндө буйрук алышат. Ыраакы чыгышта тактап айтканда,1941 - 1945 - жылга чейин өз кызматын аткарат. 1945 - жылы Совет мамлекети Япон өлкөсүнө согуш жарыялайт. Германия жана Япония согушунун катышуучусу. 1947 - жылдарда Кытайдагы орус порту Порт - Артурдан кайра тартышат. 1948- 1949 - жылдары Куланак колхозунда эмгектенет. 1950 - жылдарда Ошоблусундагы Кызыл - Кыя шаарындагы Горно - геологиялык техникумуна жиберишет. 1953 - 1954 - жылдарда техникумду бүтүргөндөн кийин Кызыл - Кыядагы рудний шахтада мастер болуп иштегенден кийин Жумгал районундагы Миң - Куш рудниги ачылганда Миң - Кушка которулуп келет. Миң - Куштан персоналдык пенсияга чыгат. Куланак айылына 1970 - жылдары көчүп келет. Куланак колхозунда кароолчу жана уй сарайда фуражор болуп иштеп жүрдү. 2 кыз, 3 эркек баланын атасы. 1999 - жылы 21 - февралда каза болду.
Бердымурат Давлетжанов

Бердымурад Давлетджанов ( Бердимурат Довлетджанов) (1921—1998) — Кызыл Армиясынын жумушчу-дыйкан чоң сержанты, Улуу Ата Мекендик согуштун катышуучусу, Советтер Союзунун Баатыры (1944), Түркмөнстандын Баатыры. 

 Биография 
Бердимурат ДовлетджановМульксыгмоз ауледе (азыр — аул Чкалов атындагы Марый этрапа Марыйс велаята Туркменистан) 1921-жылдын ү 1-январында туулган . Мектептин жети классын бүткөн, колхоздо трактор бригадасын эсепке алган. 

1941-жылдын ноябрындан Кызыл Армияга кызмат өтөгөн. 1943 — жылдын июнунан тарта-Улуу Ата Мекендик согуштун фронтторунда болгон. 

СССР-дин Жогорку Кеңешинин Президиумунун жарлыгы 1944-жылдын 15-январындагы үчүн "Үлгүлүү аткарууну, күжүрмөн тапшырманы командачылыгы менен күрөшүүдө немец көрсөткөн эрдиги жана бул учурда эрдик жана баатырдык" гвардия красноармеецы Бердимурат Довлетджанов Советтер Союзунун Баатыры жогорку наамы Ленин ордени жана медалдар тапшыруу менен, "Золотая Звезда" үчүн номер 3041 Герои страны. Довлетжанов БердимуратУказ Президиума Верховного Совета СССР «О присвоении звания Героя Советского Союза генералам, офицерскому, сержантскому и рядовому составу Красной Армии» от 15 января 1944 года // Ведомости Верховного Совета Союза Советских Социалистических Республик : газета. — 1944. — 23 января (№ 4 (264)). — С. 1.

 Шилтеме 

 Колдонулган адабият 
 
 Ими гордится Туркменистан. — Ашхабад, 1973.
 Навечно в сердце народном. 3-е изд., доп. и испр. Минск, 1984

Категория:Инсандар:Кыргызстан